SIGG pullot valmistetaan vain kierrätettävissä olevista materiaaleista. Alumiinista ja teräksestä valmistetut pullot sekä korkit kierrätetään Suomessa metallinkeräyksen kautta ja muovipullot sekä muoviset korkit muovinkeräyksen kautta. Lasipulloista kuumaa kestävästä borosilikaattilasista valmistetut Hot & Cold pullot hävitetään Suomessa sekajätteen mukana, jonka polttoprosessin jälkeen sulamaton lasiaines kerätään talteen ja kierrätetään. Osin kierrätyslasista valmistetut Stella lasipullot on tehty sulatetusta lasista ja sen lasiosat voi kierrättää normaalin lasinkeräyksen kautta.